02022R1299 — GA — 26.07.2022 — 000.002

Is áis doiciméadúcháin amháin an téacs seo agus níl aon éifeacht dhlíthiúil aige. Ní ghabhann institiúidí an Aontais aon dliteanas orthu féin i leith inneachar an téacs. Is iad na leaganacha de na gníomhartha a foilsíodh in Iris Oifigiúil an Aontais Eorpaigh agus atá ar fáil ar an suíomh gréasáin EUR-Lex na leaganacha barántúla de na gníomhartha ábhartha, brollach an téacs san áireamh. Is féidir teacht ar na téacsanna oifigiúla sin ach na naisc atá leabaithe sa doiciméad seo a bhrú

►B RIALACHÁN TARMLIGTHE (AE) 2022/1299 ÓN gCOIMISIÚN an 24 Márta 2022 lena bhforlíontar Treoir 2014/65/AE ó Pharlaimint na hEorpa agus ón gComhairle a mhéid a bhaineann le caighdeáin theicniúla rialála lena sonraítear ábhar na rialuithe ar bhainistíocht suímh ag ionaid trádála (Téacs atá ábhartha maidir le LEE) (IO L 197 26.7.2022, lch. 1)





Arna cheartú le:









▼B

RIALACHÁN TARMLIGTHE (AE) 2022/1299 ÓN gCOIMISIÚN

an 24 Márta 2022

lena bhforlíontar Treoir 2014/65/AE ó Pharlaimint na hEorpa agus ón gComhairle a mhéid a bhaineann le caighdeáin theicniúla rialála lena sonraítear ábhar na rialuithe ar bhainistíocht suímh ag ionaid trádála

(Téacs atá ábhartha maidir le LEE)







Airteagal 1

Oibleagáidí ginearálta faireacháin

Beidh socruithe i bhfeidhm ag ionaid trádála maidir leis an bhfaireachán leanúnach ar shuíomhanna atá i seilbh sealbhóirí suíomhanna deiridh nó máthairghnóthas i ngach díorthach tráchtearraí a thrádáiltear ar a n-ionaid trádála.

Airteagal 2

Leibhéil chuntasachta

▼C1

1. Mar chuid dá rialuithe ar bhainistíocht suímh, ionaid trádála a thairgeann trádáil i ndíorthaigh tráchtearraí, socróidh siad na leibhéil chuntasachta le linn na spotmhíosa mar a shainítear in Airteagal 2, pointe (3) de Rialachán Tarmligthe 2022/1302 ón gCoimisiún ( 1 ) agus sna míonna eile mar a shainítear in Airteagal 2, pointe (4) de Rialachán Tarmligthe 2022/1302 le haghaidh díorthaigh tráchtearraí a chuirtear ar fáil lena dtrádáil a shocraítear go fisiceach nó is féidir a shocrú go fisiceach.

▼B

2. Chun críoch mhír 1, is é atá i leibhéal cuntasachta leibhéal an ghlansuímh atá i seilbh sealbhóir suíomhanna deiridh nó máthairghnóthais i ndíorthach tráchtearraí, ar leibhéal é a d’fhéadfadh cur faoi deara an t-ionad trádála faisnéis bhreise a iarraidh i gcomhréir le mír 3 má sháraítear é.

3. I gcás ina ndéanfaidh glansuíomh i seilbh sealbhóir suíomhanna deiridh nó máthairghnóthais i ndíorthach tráchtearraí dá dtagraítear i mír 1 an leibhéal cuntasachta arna shocrú i gcás na spotmhíosa nó i gcás míonna eile i gcomhréir le mír 1 den Airteagal seo a shárú, déanfaidh an t-ionad trádála, i gcás ina measfar gurb iomchuí, faisnéis a fháil maidir le cineál agus cuspóir an tsuímh atá i seilbh sa díorthach tráchtearraí sin.

Agus measúnú á dhéanamh an iomchuí faisnéis a fháil, cuirfidh an t-ionad trádála san áireamh a mhinice a sháraíonn an sealbhóir suíomhanna deiridh céanna nó an máthairghnóthas céanna na leibhéil chuntasachta, agus cuirfidh sé san áireamh freisin méid an bharrachais agus faisnéis ábhartha eile atá ar fáil cheana.

Airteagal 3

Leibhéil chuntasachta a athbhreithniú agus a thuairisciú

1. Déanfaidh ionaid trádála, ar bhonn bliantúil, meastóireacht ar leordhóthanacht agus éifeachtacht na leibhéal cuntasachta a bunaíodh de bhun Airteagal 2(1).

2. Cuirfidh ionad trádála in iúl dá údarás inniúil an mhodheolaíocht a úsáideadh chun na leibhéil chuntasachta dá dtagraítear in Airteagal 2(1) a shocrú.

3. Cuirfidh ionad trádála a údarás inniúil ar an eolas ar bhonn bliantúil faoin líon cásanna inar sáraíodh na leibhéil chuntasachta, faoi aon iarraidh ar fhaisnéis bhreise a rinneadh i gcomhréir le hAirteagal 2(3) agus faoi aon ghníomh a rinneadh i gcomhréir le hAirteagal 2(4).

Airteagal 4

Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.